Qezaya Qine ya Kobanê de seba şermezarkerdişê hêrişanê dewleta tirke ya îşxalkere û selamkerdişê xoverdayîşê gerîlayan rayraşîyayîşêk ame kerdene. Bi seyan roniştişî, endamê Partîya Yewîya Demokratîke (PYD) û temsîlkarê dezgehanê sivîlan tewrê rayraşîyayîşî bîyî. Çalakîkeran rayraşîyayîş de fotografê Rayberê Şarê Kurdî Abdullah Ocalanî berz kerdî.
Rayraşîyayîş dima vurîya nawnayîş. Nawnayîş de Hemsereka Meclîsê Qine Suad Elemdarî qisey ekrd û da zanayene ke şerê vera gerîlayan de metodê cîya-cîyayî û qedexeyî şuxilîyenê. Elemdarî ard ziwan ke kurdî do sayê gerîlayan de ser bikewê.
